หุ้นกลุ่มรับเหมาฯ เตรียมเด้งรับข่าวคลังเสนอลดขั้นตอน PPP เข้า ครม.
บล.ทรีนิตี้ แนะ ซื้อ หุ้นกลุ่มรับเหมาก่อสร้าง หลังจากมีข่าวว่าในวันนี้ (3 พ.ย.) กระทรวงการคลังเตรียมเสนอลดขั้นตอน PPP ให้สั้นลง ในการประชุมคณะรัฐมนตรี (ครม.)
3 พ.ย. 2558

บริษัทหลักทรัพย์ทรีนิตี้ แนะนำ “ซื้อ” หุ้นกลุ่มรับเหมาก่อสร้าง หลังจากมีข่าวว่าในวันนี้ (3 พ.ย.) กระทรวงการคลังเตรียมเสนอลดขั้นตอน PPP ให้สั้นลง ในการประชุมคณะรัฐมนตรี (ครม.) เชื่อเป็นบวกกับหุ้นในกลุ่มรับเหมา วันนี้กระทรวงการคลังจะเสนอวิธีการในการย่นระยะเวลา PPP ให้สั้นลง เนื่องจากกระบวนการขั้นตอนทำงานของการลงทุนรัฐร่วมกับเอกชน (PPP) ยังเกิดความล่าช้า โดยจะนำเสนอครม.วันนี้
ทั้งนี้ เชื่อว่าหากครม. มีมติอนุมัติจะส่งผลดีต่อโครงการภาครัฐที่รอดำเนินการอยู่สามารถเดินหน้าประมูลและก่อสร้างได้เร็วยิ่งขึ้น ซึ่งจะส่งผลดีต่อหุ้นในกลุ่มรับเหมาก่อสร้างอย่างบริษัท ช.การช่าง จำกัด (มหาชน) หรือ CK (เป้า 30) บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD (เป้า 8.30) บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC (เป้า 30)